เปนเริมมา2เดือนเเล้วค่ะ รอบนี้เปนนานมากไม่หายสักทีค่ะ จากเปนตุ่มเล้กๆกลุ่มนึงตอนนี้มันลาม เเต่ตอนนี้ไม่มีตุ่มค่ะ มันเปนพื้นเรียบๆแสบๆเวลามือหนูเผลอไปโดน ยาที่ทาก้ออกและมันมีน้ำๆอยู่บริเวณเริมค่ะ ควรทำไงดีคะ
สวัสดีครับ เนื่องจากเริมเกิดจากเชื้อไวรัส ที่ฝังตัวอยู่ตามปมประสาทใกล้บริเวณปาก แม้ว่าจะรักษาหายแล้ว จึงยังมีโอกาสเกิดซ้ำ โดยเฉพาะในช่วงที่ร่างกายเราอ่อนแอ เพราะไวรัสยังคงอยู่ในสภาวะหลับใหลในปมประสาทเหล่านั้นครับอย่างไรก็ดี การที่มีเริมกำเริบนานถึง 2 เดือนนี้ถือว่าผิดปกตินะครับ เพราะโดยปกติภายในหนึ่งสัปดาห์ ร่างกายก็จะสร้างภูมิคุ้มกันเข้ามากำจัดเชื้อไวรัสแล้ว ไม่ควรเป็นเรื้อรังเช่นนี้ครับดังนั้น หากมีอาการผื่นขึ้นเรื้อรัง ควรไปพบแพทย์เพื่อตรวจรักษาอีกครั้ง เพื่อให้แน่ใจว่าไม่มีโรคหรือการติดเชื้ออื่นแทรกซ้อน และจะได้รับการรักษา เพื่อไม่ให้โรคลุกลามครับ